Francesco Guidolin

Francesco Guidolin (s. 3. lokakuuta 1955 Castelfranco Veneto, Italia) on italialainen jalkapallovalmentaja ja entinen keskikenttäpelaaja. Viimeisin valmennuspesti oli Swansea Cityn päävalmentajana 2016 tammikuusta lokakuuhun. Valmennusuransa jälkeen hän on toiminut jalkapallokommentaattorina italialisella DAZN-kanavalla.Chi sono i telecronisti, giornalisti e commentatori di Dazn

Ura

Guidolinin pelaajaura oli varsin vaatimaton. Hän pelasi 11 vuotta italiaisseuroissa alkaen 1975 Veronasta ja päättyen 1986 Veneziaan. 

Heti peliuransa jälkeen vuonna 1986 Guidolin debytoi synnyinkaupunkinsa Castelfranco Veneton seuran, Giorgione Calcion nuorisojoukkueen valmentajana 1988 seuran päävalmentajana. Giorgione pelasi tuolloin Serie C:ssä. 
Giorgionen jälkeen Guidolin valmensi Serie c:ssä Trevisoa, Fanoa, Empolia ja Ravennaa. Nostettuaan Ravennan Serie B:hen, Guidolin palkattiin Serie A -seura Atalantan päävalmentajaksi, mutta hän sai potkut jo kymmenen ottelun jälkeen.

1994 Guidolin aloitti Vicenzan päävalmentajana johdattaen joukkueen Serie B:hen ja vuonna 1997 sensaatiomaisesti Italian Cupin voittoon ja Cup-voittajien Cupin semifinaalivaiheeseen 1998, jossa joukkue hävisi Chelsealle.

Jätettyään Vicenzan vuonna 1998 Guidolin valmensi Udinesea ja Bolognaa, kunnes tammikuussa 2004 seurasi Silvio Baldinia Serie B-seura Palermon päävalmentajana. Guidolin nosti seuran Serie A:han ja UEFA Cupin karsintoihin. Hän jätti Palermon kauden 2004–2005 päätteeksi.

Guidolin teki sopimuksen Genoan kanssa, mutta Italian jalkapalloliiton pudotettua seuran Serie C:hen Guidolin lähti seurasta. 

Lokakuussa 2005 Guidolin aloitti AS Monacon päävalmentajana. Hän valmensi seuran kaudella 2005–2006 Ranskan liigassa sijalle 10 ja jätti seuran kauden jälkeen.

Toukokuun lopussa 2006 Guidolin palasi takaisin Palermoon kolmen vuoden sopimuksella. Hänen urakkansa seurassa alkoi hyvin, mutta kevätkaudella meno alkoi tökkiä. Helmikuun alussa 2007 Palermon ja Calcio Catanian välinen Sisilian derby karkasi käsistä ja päättyi poliisin kuolemaan. Tämän lisäksi Palermo kärsi tähtihyökkääjänsä Amaurin loukkaantumisesta. Lopulta seurajohtaja Maurizio Zamparini erotti Guidolinin huhtikuun lopulla 2007. Toukokuun puolivälissä hän palasi kuitenkin takaisin Palermoon kahden viimeisen liigaottelun ajaksi. Sacked Guidolin returns to coach Palermo 

Marraskuussa 2007 Guidolin palasi jälleen Palermoon.Palermo, via Colantuono c'è Guidolin per la 4ª volta Guidolinin neljäs yritys sisilialaisseurassa ei onnistunut järin hyvin Hän sai potkut tehtävistään maaliskuun lopussa 2008 seuran hävittyä Genoalle 2–3. Korvaajaksi tuli Stefano Colantuono, jonka tilalle Guidolin oli marraskuussa tullut.Guidolinille neljännet potkut Serie A:n Palermosta MTV3 Urheilu. 24.3.2008

Syyskuussa 2008 Guidolin siirtyi Serie B:hen pudonneen Parman päävalmentajaksi. Official: Parma Sack Cagni, Appoint Guidolin Guidolinin johdolla Parma sijoittui Serie B:ssä toiseksi kaudella 2008/09 ja palasi yhden kauden tauon jälkeen pääsarjatasolle. Paluu Serie A:han sujui Parmalta näyttävästi ja joukkue sijoittui komeast kahdeksanneksi kaudella 2009/10. Kauden jälkeen Guidolin ilmoitti jättävänsä seuran.Guidolin kündigt in Parma Pian tämän jälkeen hän allekirjoitti kaksivuotisen sopimuksen toisen Serie A -seuran Udinese Calcion kanssa. Perfekt: Guidolin coacht Udine

Guidolinin johdolla Udinese pelasi loistavan kauden 2010/11 sijoittuen Serie A:ssa neljänneksi uudella seuran piste-ennätyksellä. Sijoituksen myötä Udinese selvitti tiensä Mestarien liigan karsintoihin, mutta tie lohkovaiheeseen katkesi tappioon Arsenalille viimeisellä karsintakierroksella. Arsenal book place in Champions League group stages after jittery win  Kaudella 2011/12 Udinese jatkoi menestyskulkuaan Guidolinin alaisuudessa ja sijoittui liigassa lopulta kolmanneksi selvittäen jälleen tiensä Mestarien liigan karsintoihin. Juventus finishes Serie A campaign unbeaten  Paikka lohkovaiheessa jäi toistamiseen haaveeksi, kun SC Braga voitti lopulta toisen osaottelun rangaistuspotkukilpailun ja pudotti Udinesen. Eurooppa-liigassa Guidolin luotsasi Udinesen vain yhteen voittoon ja Serie A:ssa joukkue oli lopulta viides. Kausi 2013/14 oli joukkueelle vaikea. Tie Eurooppa-liigassa katkesi karsintoihin ja Serie A:ssa Udinese romahti sijalle 13. Kauden jälkeen neljä vuotta valmentajana toiminut Guidolin jätti tehtävänsä. Guidolin n'est plus entraîneur

Tammikuussa 2016 hän allekirjoitti loppukauden mittaisen sopimuksen Englannin Valioliigassa pelaavan Swansea City AFC:n kanssa.Francesco signs on as Head Coach Guidolinin johdolla Swansea säilytti sarjapaikkansa Valioliigassa ollen lopputuloksissa sijalla 12. Kauden jälkeen Swansea teki hänen kanssaan kaksivuotisen jatkosopimuksen.Swansea City head coach Francesco Guidolin signs new two-year contract Lokakuussa 2016 Swansea kuitenkin erotti hänet heikosti menneen alkukauden jälkeen.

Lähteet

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1955 syntyneet
Luokka:Elävät henkilöt